|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. b | | | |
| Predmet:  SLJ | Zaporedna št. ure:  116. | Datum:  19. 3. 2020 | Učiteljica:  Mojca Starešinič |
| Tema: KAJ IZVEMO IZ OPISA POKLICA? | | | |
| Pripomočki: SDZ 2/40–45, priloga | | | |
| Namen učenja:   * Naučiti se, kako opisujemo poklic | | | |
| Kriteriji uspešnosti: uspešen/na boš, ko boš znal/a:   * kako opisujemo poklice, * kako beremo in povzamemo vsebino opisa poklica, * kako pretvorimo preglednico ali miselni vzorec v besedilo, * kako predstavimo svoje poklicne načrte, * na kaj moramo paziti, kadar naštevamo - pri naštevanju uporabiti vejico. | | | |
| **Potek dela:**  **Danes nadaljujemo snov, ki si jo začel v ponedeljek.**  **Za začetek si oglej odličen video z razlago Opis poklica (slovenščina, 4. razred)** <https://www.youtube.com/watch?v=U2hueCNM5E4>   * **Vrni se v SDZ 2, str. 42, 43 -** V interaktivnem gradivu na [www.radovednih-pet.si](http://www.radovednih-pet.si) posnetek z naslovom Očesni optik (opis poklica). Če imaš težave pri iskanju posnetka, sem ti čisto spodaj na tem listu pripravila prepis besedila iz posnetka.   3. naloga  *Pred gledanjem/poslušanjem posnetka si* si oglej fotografijo. Pred gledanjem posnetka se umiri in zberi, da si boš lahko med gledanjem/poslušanjem zapomnil/a čim več podatkov.  Zbrano poslušaj/gledaj posnetek z naslovom Očesni optik (opis poklica).   * **SDZ 2, str. 44**   4. in 5. naloga  *Po gledanju/poslušanju posnetka* samostojno pisno odgovori na vprašanja. Piši z ošiljenim svinčnikom in pazi na estetski zapis, veliko začetnico in ločila.   * **SDZ 2, str. 45**   Razmisli in odgovori.  Zakaj meniš, da je dobro, da se učiš o opisu poklica in katere tri ključne stvari izveš iz opisa poklica?  Dopolni in pomni.  Povzameš, kaj izvemo iz opisa poklica, tako da najprej prebereš besedilo, nato vstaviš manjkajoče besede.  Priloga  Besedilo posnetka.  Očesni optik  (opis poklica)  Kadar imamo težave z očmi oz. z vidom, nas pregleda zdravnik okulist. Če potrebujemo očala ali leče, nam pripravi recept in nas napoti k optiku.  Očesni optik dela v optiki, to je trgovini z optičnimi pripomočki. Del optike je tudi optična delavnica. Tam optik izdeluje ali popravlja različne pripomočke za boljši vid.  Optik skrbi za oči, ki so najobčutljivejši organ v našem telesu. Njegova naloga je, da stranki svetuje pri izboru, uporabi in negi vseh vrst očal in kontaktnih leč. Ugotoviti mora, kakšne so strankine potrebe in želje. S svojim znanjem, spretnostjo, pripomočki in aparaturami poskuša strankine želje in potrebe uresničiti. O storitvah in izdelkih mora stranko primerno informirati in ji svetovati.  Optik pri svojem delu uporablja zelo precizne stroje in orodja. Med njimi so npr. brusilni stroji ter instrumenti za merjenje vida. Dela z različnimi materiali, od lesa in plastike do kovine in stekla.  Optik mora imeti občutek za natančnost. Njegovo delo zahteva dober vid, razlikovanje med odtenki barv, hitro in točno prepoznavanje predmetov in oblik. Optik mora biti telesno spreten. Imeti mora posebej razvite spretnosti rok ter smisel za tehnične rešitve. Brez risanja in računanja v tem poklicu ne gre. Optik mora biti prijazen in komunikativen. Dobro mora opazovati in imeti mora smisel za lepoto in modo.  **OPTIK**: Eno zeleno … Takole …  **DEČEK**: Res super.  **OPTIK**: Velikost je prava.  **DEČEK**: V redu.  **OPTIK**: Dobro, super, hvala. Na svidenje.  **DEČEK**: Na svidenje. | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti?  Kaj lahko naredim, da svoje znanje še izboljšam?  Če ti kaj ni jasno in ne razumeš, mi pošlji sporočilo po eAsistentu. Pri tem naj ti pomagajo starši. Pri vsaki učni uri v eAsistentu imate možnost klikniti na oblaček – komunikacija in poslati vprašanje ali povratno informacijo o učenju.  Lepo te pozdravljam.  Tvoja učiteljica Mojca | | | |